Thick As A Brick

Το Thick As A Brick είναι το πέμπτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Μαρτίου του 1972 μέσω της δισκογραφικής εταιρίας "Chrysalis Records". Ο δίσκος αποτελείται αποκλειστικά από το ομώνυμο τραγούδι το οποίο έχει διάρκεια σχεδόν 42 λεπτών και χωρίστηκε σε δύο μέρη λόγω του ότι η αρχική του κυκλοφορία πραγματοποιήθηκε σε μορφή δίσκου βινυλίου. Το άλμπουμ αυτό υπήρξε ο πρώτος δίσκος των Jethro Tull που σκαρφάλωσε στην κορυφή του Billboard στις Ηνωμένες Πολιτείες.

 Τον Μάιο του 1971, ο ντράμερ Κλάιβ Μπάνκερ αποχώρησε από το συγκρότημα λόγω του έντονου προγράμματος περιοδειών των Jethro Tull και της ανάγκης του καλλιτέχνη να περνάει περισσότερο χρόνο με την οικογένεια του. Αντικαταστάτης του ήταν ο Μπάριμορ Μπάρλοου, του οποίου η πρώτη ηχογράφηση με το συγκρότημα ήταν για το ΕΡ "Life Is a Long Song".Η ιδέα για το "Thick As A Brick" ήλθε στον Ίαν Άντερσον όταν ενοχλήθηκε από την άποψη πολλών μουσικοκριτικών ότι το προηγούμενο τους άλμπουμ με τίτλο "Aqualung" ήταν concept άλμπουμ, παρά την άρνηση του ίδιου για κάτι τέτοιο. Ως απάντηση, αποφάσισε να ηχογραφήσει αυτό το οποίο ο ίδιος θεώρησε ως το απόλυτο concept άλμπουμ, γράφοντας μία σύνθεση η οποία συνδύαζε περίπλοκες μουσικές ιδέες με έντονη αίσθηση χιούμορ, το οποίο απευθυνόταν προς το ίδιο το συγκρότημα και τους κριτικούς. Ο δίσκος κυκλοφόρησε τον Μάρτιο του 1972 και στους συνθέτες του αναφερόταν και ο φανταστικός χαρακτήρας Gerald Bostock, ο οποίος θεωρητικά ήταν το οχτάχρονο παιδί στο εξώφυλλο του δίσκου. Το ομώνυμο κομμάτι διάρκειας 42 λεπτών, υπήρξε μεγάλη καινοτομία για τη ροκ μουσική, αφού ήταν ιδιαίτερα σπάνιο ένα ροκ τραγούδι να διαρκεί τόσο πολύ. Το εξώφυλλο του δίσκου σχεδιάστηκε ως παρωδία μιας εφημερίδας με την ονομασία "The St. Cleve Chronicle and Linwell Advertiser", με τα άρθρα και τις διαφημίσεις να σατιρίζουν τον ερασιτεχνισμό της τοπικής βρετανικής δημοσιογραφίας. Παρά τις αντιρρήσεις της "Chrysalis Records" για τις οικονομικές δυσκολίες παραγωγής ενός τέτοιου εξωφύλλου, ο Άντερσον επέμεινε θεωρώντας εφικτή τη δημιουργία μιας ψεύτικης εφημερίδας εφόσον μπορούσε να κυκλοφορήσει οποιαδήποτε πραγματική. Στο εσώφυλλο του άλμπουμ υπάρχουν οι υπόλοιπες σελίδες της εφημερίδας, της οποίας η υποτιθέμενη ημερομηνία έκδοσης είναι στις 7 Ιανουαρίου 1972. Οι στίχοι του κομματιού βρίσκονται στην έβδομη σελίδα και παρουσιάζονται ως ποίημα του Gerald Bostock, το οποίο παρά το γεγονός ότι κέρδισε έναν διαγωνισμό ποίησης, οι κριτές ανακάλεσαν την απόφαση αυτή λόγω των προσβλητικών στίχων του.Ο σχεδιασμός του εξωφύλλου πραγματοποιήθηκε από τον Ρόι Έλντριτζ της "Chrysalis" και το περιεχόμενο των άρθρων γράφτηκε από τον Άντερσον, τον μπασίστα Τζέφρι Χάμοντ και τον κιμπορντίστα Τζον Έβαν. Το "Thick As A Brick" ανέβηκε στο # 1 στις Ηνωμένες Πολιτείες, το # 5 στην πατρίδα του συγκροτήματος και το Top-5 στις περισσότερες ευρωπαϊκές χώρες. Δεν περιελάμβανε κάποιο σινγκλ. Οι κριτικές για το άλμπουμ υπήρξαν ιδιαίτερα θετικές, με το "Allmusic" να το βαθμολογεί με 4,5 / 5 αστέρια, το "Sputnik Music" με μέσο όρο βαθμολογιών 4,5 / 5, το "Ultimate Guitar" με 10 / 10 και το "Prog Archives" με 4,64 / 5. Τον Απρίλιο του 2012, ο Ίαν Άντερσον κυκλοφόρησε το άλμπουμ "Thick as a Brick 2: Whatever Happened to Gerald Bostock?", επικεντρώνοντας στον χαρακτήρα του νεαρού παιδιού, όπου παρουσιάζει πέντε διαφορετικές, υποθετικές ιστορίες, μεταξύ αυτών ενός άπληστου επενδυτή, ενός ομοφυλόφιλου άστεγου, ενός στρατιώτη του πολέμου στο Αφγανιστάν, ενός υποκριτή ευαγγελιστή ιεροκήρυκα και ενός παντρεμένου και άτεκνου καταστηματάρχη.Το εξώφυλλο είχε την εμφάνιση πρωτοσέλιδου εφημερίδας με την ονομασία "The St Cleve Chronicle and Linwell Advertiser" και για την προώθηση του άλμπουμ στήθηκε μία διαδικτυακή εφημερίδα, απλά ονομαζόμενη "StCleve", στην ιστοσελίδα www.stcleve.com Αρχειοθετήθηκε 2015-04-04 στο Wayback Machine.. Το άλμπουμ ανέβηκε στο # 55 του Billboard, το Top-40 στη Μεγάλη Βρετανία, την Ελβετία και τη Νορβηγία και το Top-20 στη Γερμανία, τη Φινλανδία και την Αυστρία. 1. Thick as a Brick, Part I (Anderson) - 22:40 2. Thick as a Brick, Part II (Anderson) - 21:06 Thick As A Brick (άλμπουμ) Επίσημη κυκλοφορία: 10 Μαρτίου 1972 Thick As A Brick (άλμπουμ)Ηνωμένες Πολιτείες (RIAA Certification): Χρυσός Οι μουσικοί οι οποίοι ηχογράφησαν το "Thick As A Brick" ήταν οι εξής: Ίαν Άντερσον - φωνητικά, φλάουτο, ακουστική κιθάρα, βιολί, τρομπέτα, σαξόφωνο Μάρτιν Μπαρ - ηλεκτρική κιθάρα, φλάουτο Τζέφρι Χάμοντ - μπάσο Τζον Έβαν - πιάνο, πλήκτρα, τσέμπαλο Μπάριμορ Μπάρλοου - τύμπανα. κρουστά Thick As A Brick - Jethro Tull | Songs, Reviews, Credits, Awards | AllMusic Jethro Tull - Thick As A Brick (album review) | Sputnikmusic JETHRO TULL Thick As A Brick reviews and MP3 - Prog Archives